Sandnes-mann tatt med 48 hasjplanter og 100.000 kroner

Dommeren trodde ikke på at hasjen var til medisinsk bruk og at pengene kom fra valpesalg.

Publisert: Publisert: 13. juni 2014

Denne artikkelen er over seks år gammel

En 30 år gammel mann fra Hommersåk ble fredag dømt til åtte måneders fengsel og må tåle inndragning av produksjonsutstyr samt 100.000 kroner for å ha dyrket og oppbevart Cannabis.

6. april 2013 fant politiet 13 store og 35 små planter i boligen til mannen som også tidligere er dømt fra å ha oppbevart hasj.

30-åringen erkjente seg skyldig i Jæren tingrett på tirsdag, men påstod at hasjen var til eget bruk. Mannen hevdet at han er blind på det ene øyet og at hasjen hadde lindrende effekt for en sykdom han har.

Denne forklaringen ble ikke ansett som troverdig av dommeren i tingretten. Hasjbeslaget hos mannen ble gjort etter at politiet mistenkte ruskjøring 6. april 2013. Politiet fant hasj og planter som utgjorde et kvantum på 3,8 kilo samt 100.000 kroner.